නිමල් තවමත් එදා වගේම කඩවසම්ය. ඒ සමග සිතට ආ සිතුවිල්ලක් සමග මොනිකා නිමල් සිටි බංකුව දෙස හොරැහින් බැලුවේ ඔහුගේ අනියම් බිරිඳත් එතැන සිටිනවාදැයි ස්ථිර කර ගැනීමටය. එහෙත් බංකුව කෙළවරේ ඉඳගෙන සිටියේ නිමල් පමණකි. නත්තල් දේව මෙහෙය ආරම්භවී මදවේලාවක් ගෙවී පියතුමාගේ දේශනාවද ආරම්භවී ඇති බව මොනිකාට දැනුනේ මද වේලාවකට පසුවය. ඇය ඒ තරමටම කල්පනාවේ නිමග්නව සිටියාය. පියතුමා නත්තල් දේශනාවෙන් පවසන්නේ ජේසු උපත ගැනය. නත්තල ජේසු උපත සිහිකිරීමට පමණක් සීමා නොකර තම ජීවිතවලද අලුත් උපතක් ඇති කරන්නා ලෙස ඉල්ලා සිටී. සිදුවූ සියලු වැරැදිවලට මනස්තාපවී පව් කමා කොට සිය ජීවිත නිවැරැදිව ඉදිරි වසරේ ගතකිරීමට අදිටන් කරගන්නේ නම් නත්තල සාර්ථක බව පවසයි. මොනිකා තමාද එවැනි ජීවිතයකට අද සිට පා තබන බව සිතින් සිතාගත්තාය. සිතේ තිබෙන සියලු කිලිටු සිතුවිලි මකා ගන්නා බව ඇය ඇයටම සපථ කරගත්තාය. තම ජීවිතයේ තමා අතින් සිදුවූ සියලු වැරැදි ඇය මෙනෙහි කළාය. ඒවාට ජේසුගෙන් සමාව ඉල්ලා සිටියාය. තමා හැරගියදා සිට තමාගේ සිතේ නිමල් පිළිබඳව තිබුණේ පිළිකුල් සහගත සිතුවිල්ලක් බව ඇයට සිතුනි. පියතුමාගේ දේශනයත් සමග ඇයගේ සිතට දැනුණේ එම සිතුවිල්ල වැරැදි බවය. ඒ නිසා ඇය සිතින් නිමල්ට සමාව දුන්නාය. ඇගේ සිතට දැනුණේ මහත්වූ සැහැල්ලුවකි.
පියතුමා නත්තල් දේශනාවෙන් පවසන්නේ කුමක් ගැනද ?
ජේසු උපත ගැනය